NaiveNeuron/SloPal huggingface dataset:
P. Hrušovský, predseda NR SR: (2004-07-06):
(Hlasovanie.) 126 prítomných, 114 za návrh, 2 proti, 10 sa zdržalo. Návrh sme schválili. Ďakujem, pán poslanec. Poprosím pána poslanca Opaterného, aby z poverenia výboru uviedol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Nech sa páči, pán poslanec, máte slovo. B. Opaterný, poslanec: Ďakujem, pán predseda. V rozprave nevystúpil žiadny pán poslanec, nezazneli žiadne procedurálne návrhy, preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Ďuriš Nicholsonová, Lucia, podpredsedníčka NR SR (2019-02-12):
Teraz máte možnosť prihlásiť sa k tomuto bodu ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu za skončenú a prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Simony Petrík, Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov . Návrh zákona je pod tlačou 1273 a návrh na jeho pridelenie na prerokovanie výborom je v rozhodnutí pod číslom 1341. Opäť ho uvedie pani poslankyňa Petrík. Nech sa páči.
Kollár, Boris, predseda NR SR (2021-10-27):
Vážené pani poslankyne, vážení páni poslanci, pokračujeme v prerušenom rokovaní. S procedurálnym návrhom vystúpi pán poslanec... pán podpredseda Blanár, nech sa páči, máte slovo.
Grendel, Gábor, podpredseda NR SR (2022-05-05):
Dobre, zasmiali sme sa, môžte pokračovať, pani poslankyňa.
Pivková Alexandra. poslankyňa NR SR (2021-06-22):
Teraz budeme hlasovať o druhom pozmeňujúcom a doplňujúcom návrhu pána poslanca Blcháča.
E. Bauer, poslankyňa: (2003-10-30):
Pán minister, v tejto sále pochybujem, že by bola väčšina takých ľudí, ktorí nie sú presvedčení o tom, že riziká dôchodkového systému je potrebné rozložiť. Táto sála sa v zásade stotožnila s koncepciou. V tomto momente je správne aj to upozornenie, že v niektorých bodoch predložený zákon sa nestotožňuje s koncepciou. Sú záležitosti, ktoré zrejme vám sú jasné, s ktorými ste vy vyrovnaný, vy ste na tom pracovali vo vašom ministerstve rok, ako hovoríte. Dožičte nám, prosím, tejto snemovni, niekoľko dní navyše, aby sme aj my boli presvedčení, že to riešenie, ktoré navrhujete, je absolútne najsprávnejšie. Ak to tak nie je (potlesk), aby sme prijali svoje pozmeňujúce, formulovali a prijali svoje pozmeňujúce návrhy. Dovoľujem si vám pripomínať, že k predchádzajúcemu pilieru bolo naformulovaných vyše 120 pozmeňujúcich návrhov. Ja som presvedčená, že aj na tomto návrhu zákona je ešte čo opraviť a zlepšiť, a myslím si, že to, aby ten zákon bol čo najlepší a aby sme zodpovedne mohli vyslať pozitívny signál ľuďom, že treba vstupovať do tohto piliera, je potrebné mať na to určitý čas. A dovoľujem si vám pripomenúť, že budúci mesiac je venovaný predovšetkým rokovaniu o rozpočtoch a nebude naša kapacita podľa môjho názoru dostatočná na to vzhľadom na to, že máme aj iné povinnosti, ako napríklad účasť na zasadnutí výborov v Európskom parlamente a tak ďalej atď., aby sme mohli našu stopercentnú kapacitu venovať iba tomuto zákonu. Pokiaľ ide o novelu zákona o sociálnom poistení, ktorá súvisí so štátnym rozpočtom, pán minister, dovoľujem si vám pripomenúť, i keď si vysoko vážim vašu snahu o právnu čistotu, a keď by ste boli v tejto snahe dôsledný, tak by ste museli súhlasiť už len preto, aby sme nenovelizovali neúčinný zákon, aby sa lehota na prerokovanie posunula s tým, že včera sme prerokovali zákon o životnom minime, kde vaše ministerstvo žiadalo novelizovať zákon o rodičovskom príspevku. Dneska, najneskôr zajtra budeme rokovať o štátnej službe, kde je vsunutá novela zákona o doplnkovom poistení ešte ďalšieho zákona. Pani poslankyňa Navrátilová dneska predložila návrh zákona o priestupkoch, nenamietali ste. Prosím vás, aby ste nemerali dvoma metrami. Ja som vám dala slovo, že ten pozmeňujúci návrh predložím tak, ako je to obvyklé pri rokovaní o zákonoch. Som presvedčená, že nikto nepochybuje o tom, že tento návrh zákona prejde do druhého čítania. Dožičte nám, aby sme prijali zodpovedne dobrý zákon. (Potlesk.) Z. Martináková, podpredsedníčka NR SR: Ďakujem, pani spravodajkyňa. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 364. Spoločnú správu výborov máte ako tlač 364a. Prosím, pán minister práce, sociálnych vecí a rodiny Ľudovít Kaník, aby ste odôvodnili tento vládny návrh zákona pred poslancami.
Radošovský, Marián, poslanec NR SR (2010-12-15):
Ďakujem pekne. Hovoriť takto z krátkodobého hľadiska o poľnohospodárstve, je ozaj svojím spôsobom hriechom. Problémy slovenského poľnohospodárstva sú trvalejšie, hlbšie, sú v hodnotách miliardových, a to hovorím nie o investíciách, ale o tuneloch, o vykrádaní v slovenskom poľnohospodárstve, ktoré sa deje aj v posledných rokoch. A pokým si samotný poľnohospodári nespravia medzi sebou poriadok, že nebudú medzi sebou trpieť ľudí, ktorí aj v tejto chvíli prebaľujú zahraničné hydinové mäso a predávajú ho ako slovenské hydinové mäso, a pritom nariekajú nad tým, že slovenský trh s hydinovým mäsom je v katastrofálnom stave, že krmivársky priemysel sa rozpadá, že je produkcia toho alebo onoho, je v takom a v takom stave, to všetko zapríčiňujú tí istí členovia komory, ktorí sú, samozrejme, aj poľnohospodári, aj potravinári, a neviem aká všetkého všehochuť. Tu keď sa nezačnú sami medzi sebou trošku usporadúvať, tak žiadne iné systémové opatrenie je zbytočné a neprinesie účinok. Druhá vec je otázka systému platieb a systému pohľad Európska únia verzus Slovensko. Systém platieb, myslím si, že bol celkom slušne nastavený a prišla vláda, samozrejme, vo vydaní HZDS, tak ako predchádzajúce vlády ministra Paca, tak aj táto, kde bol potichu účastný, znova degradovala akýkoľvek slušný systém. A ak si myslíme, že nás Európska únia diskriminuje, ja si to už v tejto chvíli tiež myslím, tak to treba nahlas povedať a treba o tom nahlas hovoriť a systémovo sa treba začať tomu brániť, ale plač nad jednoročným rozliatym mliekom vám nepomôže. Ďakujem.
P. Paška, predseda NR SR: (2009-02-11):
Ďakujem  pekne. Takže budeme teraz ešte chvíľu pokračovať v programe a v prvom čítaní budeme rokovať o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov . Pán minister financií, poprosím vás, máte slovo. Poprosím pána spravodajcu Hradeckého, aby sa pripravil ako spravodajca.
Pellegrini, Peter, podpredseda vlády SR pre investície a informatizáciu (2018-02-15):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a aby som zároveň oznámil ministrov poverených ich zastupovaním. Neprítomný na dnešnej hodine otázok je minister zahraničných vecí a európskych záležitostí Miroslav Lajčák, zastupujem ho ja. Ministerku školstva, vedy, výskumu a športu Martinu Lubyovú, ktorá je na zahraničnej pracovnej ceste v Bruseli, zastupuje pán minister zdravotníctva Tomáš Drucker. Minister dopravy a výstavby Árpád Érsek je neprítomný z dôvodu zahraničnej pracovnej cesty, zastupuje ho minister zdravotníctva Tomáš Drucker. Neprítomný na hodine otázok je aj podpredseda vlády Slovenskej republiky a minister vnútra Robert Kaliňák, naňho nie sú otázky. Podpredsedníčka vlády Slovenskej republiky a pani ministerka pôdohospodárstva, rozvoja vidieka Gabriela Matečná, nie sú na ňu položené otázky. A na zahraničnej pracovnej ceste je aj pán minister obrany Peter Gajdoš, na ktorého neboli položené žiadne otázky. A posledným neprítomným je minister hospodárstva Peter Žiga, ktorý je pracovne mimo hlavného mesta, taktiež naňho nie sú položené žiadne otázky, pán podpredseda.
Hrnčiar, Andrej, podpredseda NR SR (2016-09-20):
Ďalším vystupujúcim v rozprave je pán poslanec Viskupič.
Novotný, Viliam, poslanec NR SR (2013-03-20):
Ďakujem pekne všetkým, ktorí na mňa reagovali. Pani poslankyni Vaľovej, pani spravodajkyni chcem len povedať toľko, že keď ste si všimli, vo svojom vystúpení som len spomenul tú skutočnosť, že meníte obligatórnosť na fakultatívnosť, teda nárok na možnosť získať príspevok, a že o tom bude rozhodovať nejaká komisia. Ale to nebolo cieľom môjho vystúpenia. Cieľom môjho vystúpenia bolo chrániť zamestnanosť pre zdravotne postihnutých ľudí. A ja tvrdím, že opatrenia, ktoré prináša novela zákona o službách zamestnanosti, zhoršujú zamestnávanie, možnosť zamestnávania zdravotne postihnutých ľudí. Súhlasím s tým, čo hovoril pán Muňko aj pán Jasaň. Áno, ak niekto zneužíval súčasný zákon, ak zneužíval finančné prostriedky určené na zamestnávanie zdravotne postihnutých, treba ho potrestať. Súhlasím aj s tým, že treba nastaviť systém tak, aby sme minimalizovali alebo odstránili toto zneužívanie. Ja sa ale obávam toho, a na to som upozorňoval konkrétnymi paragrafmi, ktoré sú v novele tohto zákona obsiahnuté, že to, čo spôsobíte v praxi, je, že potrestáte tých, ktorých trestať netreba, a to sú zdravotne postihnutí ľudia. Uviedol som konkrétny príklad. Myslím si, že príklad zo Svidníka bol veľmi rukolapný. Iste Mestský úrad vo Svidníku neporušuje zákon o službách zamestnanosti. Iste netuneluje finančné prostriedky, ktoré sú určené na zamestnávanie zdravotne postihnutých. Napriek tomu konkrétne opatrenie v novele zákona, ktorú predkladá pán minister práce, sociálnych vecí a rodiny, ohrozí zamestnanie ôsmich zdravotne postihnutých ľudí vo Svidníku. Áno, lebo likvidačne znižujete príspevok na zamestnávanie týchto ľudí. (Vystúpenie prerušené časomerom.)
Hanuliaková, Jana, poslankyňa NR SR (2024-02-27):
Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2022-10-06):
Ďakujem, pán podpredseda, za uvedenie tohto návrhu. Teraz udeľujem slovo pánovi poslancovi Róbertovi Halákovi, ktorý za gestorský výbor pre kultúru a médiá ako spravodajca prednesie spravodajskú informáciu. Nech sa páči.
Potocký, Milan, poslanec NR SR (2022-06-22):
Pán predseda, teraz dajte hlasovať spoločne o bodoch 2, 9, 10, 12 a 15 prvého pozmeňujúceho návrhu poslankyne Kozelovej.
Matej, Ondrej, poslanec NR SR (2011-05-18):
Ďakujem pekne za slovo. Vážený pán predseda, vážené kolegyne, vážení kolegovia, vážený pán podpredseda vlády, dovoľte mi, aby som vystúpil k vládnemu návrhu zákona, ktorým sa mení a dopĺňa zákon č. 171/2005 o hazardných hrách a o zmene a doplnení niektorých zákonov v znení neskorších predpisov, ako spravodajca Výboru Národnej rady pre financie a rozpočet (tlač 344). Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený vládny návrh a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a zrejmý je jeho účel. Všeobecná časť dôvodovej správy obsahuje informáciu o jeho cieli a aj to, že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave odporučím po prvé, aby podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní. A po druhé v súlade s rozhodnutím predsedu Národnej rady Slovenskej republiky č. 337 zákona o rokovacom poriadku návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský do 32 dní od jeho prerokovania v prvom čítaní na schôdzi Národnej rady Slovenskej republiky. Ďakujem pekne za pozornosť. Pán predseda, prosím vás, otvorte rozpravu.
L. Gyurovszky, poslanec: (2001-09-17):
Hlasujme teda o určení výborov, ktoré návrh prerokujú, a o lehotách na prerokovanie návrhu. Prosím, dajte hlasovať.
Grendel, Gábor, podpredseda NR SR (2020-07-09):
Pán poslanec Ďurica.
Grendel, Gábor, podpredseda NR SR (2020-05-13):
Dobre, ďakujem pekne. V zmysle schváleného programu pristúpime k bodu návrh na voľbu zástupcov navrhnutého vládou Slovenskej republiky do Dozornej rady Sociálnej poisťovne . Návrh vlády má tlač 85, správa o výsledku prerokovania návrhu vo výbore pre sociálne veci má tlač 85a. Dávam teraz slovo pánovi ministrovi práce, sociálnych vecí a rodiny Milanovi Krajniakovi a prosím ho, aby návrh vlády uviedol.
Števulová, Zuzana, poslankyňa NR SR (2023-12-19):
Ďakujem, pán predsedajúci, a ďakujem, pán Hlina, za váš príspevok, ktorý znova otvoril tú tému nového ministerstva a špeciálne cestovného ruchu, lebo sa mi zdá, že teda tomuto aspektu sme sa v našej rozprave venovali pomerne málo na to, aká dôležitá oblasť vlastne podnikania cestovný ruch je, či už svetový cestovný ruch, alebo aj v rámci Európskej únie. A je veľmi škoda, že tá dôvodová správa neobsahuje trochu viac k tomu, lebo však akože idea by to mohla byť fajn, len bolo by skvelé, keby tá idea sa bola, presne ako hovoríte, zhmotnila aj do niečoho konkrétneho, čo by nadväzovalo vlastne na tie trendy vo svetovom turizme a ktoré sa dajú veľmi ľahko načítať. Ja som sa napríklad pozrela, že čo a ako výzvy identifikuje pre svetový turizmus a odporúča jednotlivým krajinám Svetová organizácia cestovného ruchu, čo je vlastne špecializovaná organizácia OSN, ktorá má veľmi podrobné správy, a v tej dôvodovej správe sme sa kľudne mohli baviť, a teda aj v tejto rozprave o tom, že či sa náš cestovný ruch ide uberať napríklad prioritou zelený turizmus, digitalizácia, podpora zručností, podpora mikro, malých a stredných podnikov, akým spôsobom sa bude nastavovať destinačný manažment, ako bude turizmus reagovať na tie hlavné krízové výzvy, ktoré WTO podpisuje, a to sú zvyšujúce sa náklady na energie, jedlo, nedostatok pracovnej sily v turizme a nedostatok zručností, kríza v oblasti zvyšujúcich sa nákladov na živobytie, ktorá zasa spôsobuje tlak na domácnosti a tie ako prvé škrtajú práve výdavky na turizmus, a mnoho-mnoho ďalších, čoho sa snáď ešte o tretej ráno v ústnej rozprave dotknem. Ďakujem.
Grendel, Gábor, podpredseda NR SR (2022-10-04):
Vyhlasujem všeobecnú rozpravu za skončenú. Chce zaujať záverečné slovo pán navrhovateľ? Nech sa páči.
Kalavská, Andrea, ministerka zdravotníctva SR (2018-11-29):
Áno, súhlasím, a preto som to predikovala. Teda chceme zrušiť centrá na biosimiláry. A napríklad teda zrušili sme už na onkologické, biologicky aktívne lieky tiež centrá. Čiže chceme to sprístupniť ľuďom a hlavne chceme na tom ušetriť, za rovnakú kvalitu menej financií zaplatiť. Ďakujem.
Lehotský, Tomáš, poslanec NR SR (2023-05-10):
Ďakujem veľmi pekne. Len v rýchlosti teda ešte nadviažem na teba, Ondro, že áno, že vlastne ten zákon vládny, ktorý bol stiahnutý z tej minulej schôdze, sa pomaly ale iste pretransformoval do tejto novely krátkej, pôvodne krátkej poslaneckej novely, tak ho tu máme, ten vládny návrh, opäť a teda ten zákon bol stiahnutý z nejakých dôvodov. Zrejme z tých dôvodov, že na to neexistovala nejaká, nejaká zhoda, a teda vracia sa nám, vracajú sa nám závažné zmeny, ďalekosiahle zmeny oblúkom späť cez tento pozmeňujúci návrh.
P. Paška, predseda NR SR: (2009-02-12):
Pani ministerka, pani spravodajkyňa, prerušili sme rokovanie. Ideme hlasovať, takže vás poprosím, aby ste zaujali svoje miesta, pretože budeme potrebovať priestor pre spravodajcu. Pán poslanec Jasaň bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore. Je to tlač 894. (Hlasovanie o v ládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.)
Krajniak, Milan, poslanec NR SR (2017-09-12):
Ďakujem. Chcel by som pripomenúť poslancom výboru pre preskúmavanie rozhodnutí NBÚ, že naše zasadnutie sa uskutoční dnes o dvanástej hodine v rokovačke branno-bezpečnostného výboru. Ďakujem.
P. Dubravay, poslanec: (2008-10-23):
Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej pätnásť dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 28. schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady z 3. októbra 2008 č. 807 a podľa § 71 rokovacieho poriadku Národnej rady navrhujem, aby poslanecký návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady. Pán predsedajúci, skončil som, prosím, otvorte rozpravu.
Číž, Miroslav, podpredseda NR SR (2015-11-11):
Ďakujem. Slovo má teraz predseda parlamentu pán poslanec Pellegrini. Poprosím sekundu o trošku strpenia, predsa len predseda parlamentu má viac povinností. Ďakujem pekne, je to veľkorysé, takto počkať.
Jurinová, Erika, podpredsedníčka NR SR (2014-11-09):
S reakciou na faktické poznámky pán poslanec Hraško.
Kaník, Ľudovít, poslanec NR SR (2014-11-10):
Ďakujem, pani podpredsedníčka. Ja by som chcel podporiť tú časť príspevku a zdupľovať ju, kde Pavol Frešo hovoril o účasti a prístupe premiéra k tomuto odvolávaniu. Ono to len dokumentuje, aký vzťah má premiér k parlamentu. Pre neho je to bábkové divadlo. Len pre neho. Sú to len ľudia, ktorí plnia jeho príkazy, nie parlament, ktorému vláda podlieha. Ináč by sa správal inak k tomuto parlamentu. A je vidieť, v akej úcte mali parlamentnú demokraciu vlády, ktorých som bol členom. Aj ja som bol odvolávaný, trikrát neúspešne, ale som sedel a počúval a dlhé hodiny počúval výhrady opozície. Mnohí ste sedeli, tí, čo dnes sedíte v týchto laviciach. A to pohŕdanie parlamentom a parlamentarizmom zo strany Roberta Fica je naozaj niečo extrémne a len potvrdzuje moje slová, ktoré som povedal v rozprave. Pán premiér Robert Fico sa snaží presadiť iný druh demokracie na Slovensku, ako je západný typ liberálnej demokracie.
Jurinová, Erika, podpredsedníčka NR SR (2015-02-12):
Pán poslanec, na vaše vystúpenie sú tri faktické poznámky. Uzatváram možnosť prihlásiť sa s faktickou poznámkou. Nech sa páči, pán poslanec Viskupič.
Mazurek, Milan, poslanec NR SR (2020-09-17):
A misia Európskej únie v Líbyi viedla k čomu? No zase k ničomu. Ku kmeňovému násiliu, k imigračnej vlne, k destabilizácii, k vraždám, k obetiam. A to isté vidíme aj v Mali. Načo tam posielať znovu vojakov, keď celé tieto misie nemajú žiaden význam? Načo si vytvárať ďalších nepriateľov, načo financovať nezmyselné konflikty, do ktorých nás nič nie je? Načo bojovať s ľuďmi, ktorí nie sú naši nepriatelia, ktorí nám nič neurobili, a starať sa do vnútroštátnych záležitostí krajín, ktoré s nami nemajú nič spoločné a ktoré sú na úplne inom kontinente? Toto ja sa presne pýtam a presne pre tieto argumenty si myslím, že je táto misia nepotrebná a že by sa jej Slovensko nemalo účastniť. A keď padajú rôzne argumenty, prečo máme podporiť či už túto misiu, alebo prečo tu máme prijatých vojakov americkej armády a prečo jednoducho musíme sa spolupodieľať na všetkých tých geopolitických nástrahách, ktoré sa tu budujú, a tie argumenty hovoria o tom, že sme členmi NATO, že sme členmi Európskej únie a tak ďalej, to nás ešte nezaväzuje k tomu, aby sme sa museli podieľať aj na ich misiách v zahraničí. Jednoducho nemá to žiaden význam. Slovenskí vojaci by mali byť tu doma. Mali by ste sa starať o bezpečnosť nášho vlastného štátu. Nemali by sme pomáhať rozdúchavať napätie a nemali by sme sa podieľať na týchto zahraničných misiách. Práve preto budem aj v tomto prípade hlasovať proti. A chcem vám zdôrazniť opäť, pán minister aj pán Krúpa, že všetky tie vaše útoky o tom, jak ste tu rozprávali, že som tu prišiel kričať aj niečo podobné a ďalšie veci, ktoré si neustále potrebujete vymýšľať, jednoducho nemajú žiaden efekt ani na mňa, ani na mojich kolegov. A stále ako mi bolo smiešne a zároveň aj ľúto z vašich osôb, tak to pretrváva.
Bugár, Béla, podpredseda NR SR (2017-12-06):
Pán podpredseda Glváč.
V. Jasaň, poslanec: (2009-10-21):
Výbor Národnej rady Slovenskej republiky pre obranu a bezpečnosť odporúča Národnej rade Slovenskej republiky prijať návrh na uznesenie, ktorý je súčasťou tejto správy. Ďakujem pekne, pán predsedajúci.
M. Košútová, poslankyňa: (2006-10-18):
Ja by som vám odporúčala, aby ste si preverili, ako boli financie, ktoré išli do tretieho sektora, využívané, kde boli použité a potom sa môžeme baviť o tom, či im treba 2, 3, alebo 5 %. Keď im treba, dajme im aj 10, ale nech ich využívajú efektívne. Ďakujem.
Zelník, Štefan, poslanec NR SR (2017-03-23):
Ďakujem pekne za slovo. Vážený pán predsedajúci, vážené panie poslankyne, páni poslanci, podľa § 85 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhujem legislatívnotechnickú opravu chýb schválenú v pozmeňujúcom návrhu v bode III spoločnej správy. 1. V čl. I § 92a ods. 2 sa v písmene g) za slovo „špecializačnom“ vkladá slovo „odbore“. V náväznosti... 2. V náväznosti na vloženie nových ustanovení § 102aa, I. až III. bod spoločnej správy, do návrhu zákona sa primerane upraví názov zákona a úvodná veta článku I. Vážený pán predseda, dajte o týchto návrhoch hlasovať.
Grendel, Gábor, podpredseda NR SR (2022-10-05):
Pán poslanec Ľudovít Goga.
Hrnčiar, Andrej, podpredseda NR SR (2017-06-14):
Končím možnosť nahlásiť sa s faktickými poznámkami. Dve faktické poznámky na vystúpenie pána poslanca. Nech sa páči, pán poslanec Klus.
R. Pučík, poslanec: (2007-10-26):
Ďakujem. (Potlesk.)
Puci, Róbert, poslanec NR SR (2014-10-14):
Ďakujem pekne. Vážený pán predsedajúci, kolegyne, kolegovia, vážený pán minister, v súlade s § 73 zákona o rokovacom poriadku som bol určený Výborom Národnej rady Slovenskej republiky pre pôdohospodárstvo a životné prostredia za spravodajcu k návrhu uvedeného zákona (tlač 1211). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Pán predsedajúci, skončil som, otvorte, prosím, rozpravu.
Kuffa, Filip, poslanec NR SR (2021-06-25):
Ďakujem za slovo. Pán kolega Taraba, v rozprave si povedal aj kritické slová na margo koalície a ich predkladania zákonov, že sa nevedia nejako skoordinovať a v podstate si ich vyzval na spoluprácu, v ktorej my ich v podstate za opozíciu si myslím, že aj ĽSNS, sme teda otvorení a vieme podporovať zákony, ktoré predložia. Na druhej strane si, sčasti si to aj potvrdil, to, čo som ja v rozprave povedal, že historicky sme sa veľmi priblížili k tomu, aby tu takýto návrh zákona bol prijatý a schválený. Nemyslím si, že v takejto podobe, v akej tu je dnes, ale v nejakej obdobnej. Takisto sme sa zhodli na tej pomoci matkám, takže myslím si, že je to teraz v prvom rade na koalícii, aby sa troška nakopla a začala v tejto veci konať.
Fedor, Martin, poslanec NR SR (2012-04-04):
Sľubujem. (Potlesk.)
Pellegrini, Peter, predseda NR SR (2015-01-29):
Pani poslankyňa Nachtmannová.
Vašečka, Richard, poslanec NR SR (2017-06-15):
Dobre. Ďakujem pekne, no tak aby sme... (Reakcia z pléna a prerušenie vystúpenia predsedajúcim.)
Figeľ, Ján, podpredseda NR SR (2013-09-04):
Ďakujem pekne. Ďalšou prihlásenou do rozpravy je pani kolegyňa Monika Gibalová. Nech sa páči.
Ľ. Rošková, poslankyňa: (2007-06-19):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Navrhovaný zákon reaguje na novú právnu situáciu, ktorá nastala po dni vstupu Slovenskej republiky do Európskej únie. V súlade s príslušnými smernicami a nariadeniami novo upravuje minimálne požiadavky na organizáciu času pracovníkov v doprave, vykonávanie cestných kontrol a kontrol priestorovej technickej základne prevádzkovateľov cestnej dopravy a pôsobnosť orgánov verejnej správy. Organizáciou pracovného času pracovníkov v doprave je úprava maximálneho týždenného pracovného času a času pracovnej pohotovosti, minimálnej doby denného odpočinku a týždenného odpočinku, prestávok v práci a ročnej dovolenky a pravidiel nočnej práce a práce na zmeny a rozvrhnutia práce. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave prerokuje uvedený vládny návrh v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 312 z 15. mája 2007 prideliť návrh zákona pod tlačou 305 na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Ďalej navrhujem, aby výbory, ktorým bol uvedený návrh pridelený, ho prerokovali v lehote do 6. septembra 2007 a gestorský výbor v lehote do 7. septembra 2007. Ďakujem, pán predseda, skončila som, prosím, otvorte rozpravu.
Grendel, Gábor, podpredseda NR SR (2020-11-27):
Ďakujem. Pán poslanec Dostál s faktickou poznámkou na vaše vystúpenie.
Laššáková, Jana, podpredsedníčka NR SR (2015-04-24):
S reakciou pán poslanec Martvoň.
Vons, Peter, poslanec NR SR (2021-05-04):
Vážený pán predsedajúci, vážení kolegovia, v rozprave vystúpil jeden poslanec, bol podaný jeden pozmeňujúci a doplňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán poslanec Milan Vetrák požiadal vyňať bod 11 spoločnej správy na osobitné hlasovanie. Pán predsedajúci, dajte, prosím, hlasovať najskôr o bodoch 1 až 10 a o bode 12 spoločnej správy spoločne s odporúčaním gestorského výboru schváliť.
Štefanec, Ivan, poslanec NR SR (2012-10-24):
Ďakujem pekne, pán podpredseda. Pán poslanec Jasaň, je sa čím chváliť. Aj rovnou daňou, o ktorej tu hovoríme, aj Zákonníkom práce za minulej vlády, aj výsledkami. Mali sme takmer 20-percentnú zamestnanosť, stlačili sme ju pod 10 percent. Je sa čím chváliť. Reálne platy rástli. Nie je sa čím chváliť za vášho šafárenia. Nie je sa čím chváliť, keď vy chcete minúť peniaze ľudí zbytočne na nákup zdravotných poisťovní, ktoré nepotrebujeme. Nepotrebujeme nové budovy na ministerstvo zahraničných vecí dnes a nepotrebujeme kšefty, ktoré momentálne vy pripravujete. Sú to všetko fakty, keď sa pozrieme dozadu, ako hospodárila minulá vláda, ako hospodári tá súčasná. Ja vám prajem, aby ste boli takí hospodári ako vláda minulá. Bohužiaľ, tie opatrenia tomu nenasvedčujú. Ďakujem.
Viskupič, Jozef, poslanec NR SR (2015-11-25):
Ďakujem, pani predsedajúca. Chcem len dodať, že, aj sa poďakovať, že si si dala robotu s tým, aby ten pozmeňovák vznikol. A chcem ho zaradiť do tej skupiny pozmeňovákov alebo vylepšení zákonov, že ak sa pozrieme striktne protikorupčnými očami na niektoré ustanovenia, a musím potvrdiť, že naozaj tento zákon mal ambíciu vzniknúť zdola a aj z hľadiska komunikácie s úradníkmi z ministerstva, ktorí pripravovali zákon, tak sme sa veľmi rýchlo pochopili v tom, že existuje možnosť, akým spôsobom nielen deklaratórne predchádzať možným korupčným mechanizmom, ale sa to priamo pretaví do dikcie a znenia zákona a takpovediac ten gordický korupčný model bude a priori alebo z východiska zakázaný. Čiže úprava, aby žiadosť o prestup či klubu, zväzu alebo akejkoľvek organizácie a rodiča bola na tej istej úrovni a nemohol sa uplatňovať princíp, že nejaká organizácia môže pri prestupe uplatniť kratšiu lehotu ako samotný rodič, kde následne tá organizácia pri súhlase s takýmto prestupom si vie veľmi účinne alebo vedela si veľmi účinne vypýtať finančné všimné, bude týmto spôsobom zabránené, pretože lehoty na prestup budú musieť byť rovnaké na základe znenia zákona po prijatí tohto pozmeňovacieho návrhu, a teda sa tie korupčné nožnice nieže eliminujú, ale úplne zavrú a nebude vznikať tlak na to, aby rodič bol vyst... (Prerušenie vystúpenia časomerom.)
Danko, Andrej, predseda NR SR (2017-12-05):
Pán poslanec Vašečka.
Zelník, Štefan, poslanec NR SR (2019-12-04):
Ďakujem pekne za slovo. Anka, ty si si skutočne veľmi pozorne vypočula celý pozmeňujúci návrh. A tá tvoja reakcia presne vychádza z toho, čo v tom pozmeňovacom návrhu je. Hovoriť o nejakých, poviem, odborných výhradách sa nedá, pretože tá zvýšená expozícia sonografického vyšetrenia sa tam nenachádza. To, že sa robí sonografické vyšetrenie a potvrdzuje sa sonograficky tehotnosť, tá sa predsa robí, robila. A pred akýmkoľvek zákrokom ten gynekológ si to proste musí overiť, aby zistil, v akej polohe sa ten ľudský plod nachádza, a teda aby mohol robiť bezpečný výkon. Zo zákona, nám ukladá zákon, ako zdravotnícki pracovníci musíme urobiť informovaný súhlas pacientky. Do dnešného dňa neni žiaden, žiadna, poviem, nejaká forma, ako to má vyzerať, a každé to zdravotné zariadenie si robí vlastný. Je dobré, že z vyhlášky sa to preklápa do zákona, pretože treba si povedať, že nie na všetkých pracoviskách gynekologických sa toto poučenie ženy vykonávalo. Teraz ten lekár jej dá vytlačenú takúto písomnú informáciu, ona to podpíše, že to prebrala, a my máme naozaj istotu, že tá žena bola poučená. O nič viac a o nič menej sa nekoná, len naozaj o to, aby žena mala dostatok informácií. A informácia je o tom, že je teda možné urobiť aj utajený potrat, že je možné si, dieťa že si osvojí iná rodina, že je možné aj to, že jej pomôžu organizácie, ktoré sú na to zriadené, čiže po tom informovanom súhlase... (Prerušenie vystúpenia časomerom.)
Blaha, Ľuboš, poslanec NR SR (2014-02-11):
Ďakujem pekne. Oceňujem najmä to, že tých osobných urážok bolo menej, oveľa menej než v minulosti, keď som vystupoval, a som naozaj rád, ako ma upozornil pán kolega Martvoň, že si tu kolegovia z opozície písali poznámky. Pozor, keď dôjdete na skúšku, to bude ešte horšie. Ale na druhej strane mrzí ma trošku, že napríklad kolega Miškov alebo kolega Droba si neodpustil naozaj aj tie invektívy. Jediné, čo im, týmto dvom, môžem odporučiť, je to, čo odporúčam aj ich bývalému kolegovi Osuskému: čítať, čítať, čítať, kolegovia, naozaj to veľmi, veľmi silne potrebujete. Čo sa týka pána kolegu Mikloška, ktorému chýbal Karol Marx v mojom prejave, naozaj je to môj obľúbený mysliteľ. Som autorom knižky „Späť k Marxovi“. A viete, čo sa Marxovi podarilo predvídať, resp. čo si myslím, že sa mu nakoniec splní? On hovoril, že kapitalizmus sa zrúti. A viete, kvôli čomu sa zrúti kapitalizmus? Nie kvôli nám. My sme ho udržiavali, sociálni demokrati aj kresťanskí demokrati ho udržiavali v povojnovom období vďaka tomu, že udržiavali sociálnu stabilitu a sociálny zmier. On sa zrúti práve kvôli neoliberálom, ktorí sú chamtiví, pretože nedokážu už sa deliť o nič, o svoje bohatstvo, nedokážu sa deliť banky, korporácie, nikto. Potom samozrejme, že vzniká nestabilita a bez stability nebude fungovať ani ekonomika. Čiže ak niekomu môže ďakovať Karl Marx za to, že sa raz naplní jeho predpoveď, tak je to práve neoliberálom. Pán kolega Hlina, ja nemám vilu na Slavíne. Ja bývam v dvojizbáku na Novej Dobe. Mám desaťročné auto. Mne naozaj tieto reči o kaviárovom socializme hovoriť nemusíte, ja rozhodne žijem v súlade s tým, čo hlásam. A, pán kolega Mikloš, aj ja si myslím o vás, že ste konzistentne mimo, ale veľmi mimo. Ale myslím, že sa rozchádzame najmä v tom, že čo vy považujete za konkurencieschopnosť a čo ja. Viete, krajiny ako Rakúsko, Nemecko, Švédsko, Dánsko sú veľmi silne konkurencieschopné. Súhlasíte, že? Majú oveľa vyššie dane pre bohatých, oveľa vyššie regulačné prostredie, oveľa silnejšie sociálne štáty a sociálne dávky. Toto sú krajiny, ktoré majú byť pre nás vzorom. Vaše vzory sú skôr banánové krajiny. To je ten rozdiel. (Potlesk.)
M. Dzurinda, predseda vlády SR: (2003-05-22):
Vážený pán predseda, panie poslankyne, páni poslanci, traja členovia vlády nemajú otázky, a to sú páni ministri Lipšic, Ivan Šimko a Kukan, ktorí sú na pracovných cestách. Ďalší, ktorí sú na pracovných cestách, budú zastúpení takto: pána ministra Zajaca zastúpi pán minister Kaník, ministra Prokopoviča vicepremiér Nemcsics, ministra Miklósa minister Simon a rovnako ministra Gyurovszkého minister Simon.
Nemky, Martin, poslanec NR SR (2018-10-23):
Ďakujem za slovo, vážený pán predsedajúci. V rozprave k uvedenému návrhu zákona nevystúpil nik. Nebol podaný žiadny pozmeňujúci ani doplňujúci návrh, preto pristúpime k hlasovaniu o jednom doplňujúcom návrhu zo spoločnej správy s odporúčaním gestorského výboru doplňujúci návrh schváliť.
A. Belousovová, podpredsedníčka NR SR: (2008-10-28):
Pani spravodajkyňa, chcete sa vyjadriť k rozprave? Nie. Ďakujem. Prerušujem rokovanie o tomto bode programu. Ďalej budeme pokračovať prvým čítaním o návrhu poslanca Národnej rady Slovenskej republiky Pavla Freša na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Návrh tohto zákona ste dostali ako tlač 814 a návrh na jeho pridelenie na prerokovanie výborom je v rozhodnutí č. 826. Nech sa páči, pán poslanec Frešo, máte slovo, uveďte spomínaný návrh zákona.
V. Veteška, podpredseda NR SR: (2007-12-11):
Dávam slovo spravodajcovi, ktorého určil navrhnutý gestorský výbor, ústavnoprávny výbor, pánovi poslancovi Lipšicovi.
P. Hrušovský, predseda NR SR: (2003-05-20):
(Hlasovanie.) 118 prítomných, 50 za návrh, 56 proti, 10 sa zdržalo, 2 nehlasovali. Návrh sme neschválili. Prosím teraz o návrhy uznesení. E. Černá, poslankyňa: Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prerokovať predložený návrh zákona v druhom čítaní.
Beblavý, Miroslav, poslanec NR SR (2017-02-14):
Ďakujem pekne. Toto je predposledný návrh z toho balíka 28 zákonov a spolu aj s tým posledným, ktorý teda uvediem o chvíľočku, sa venuje dopadom zrušenia VÚC na zákony regulujúce politickú súťaž. Opäť ten dopad nie je nejaký významný v tom zmysle, že len teda, s prepáčením, vypúšťa VÚC z tejto témy, ale nejaké ďalšie druhostupňo... alebo treťostupňové dopady už, samozrejme, nemá, takže rieši len technické záležitosti. Ďakujem.
Grendel, Gábor, podpredseda NR SR (2021-10-27):
S faktickou poznámkou ešte, pán poslanec Miroslav Urban.
Blanár, Juraj, podpredseda NR SR (2021-02-04):
Pán poslanec Peter Cmorej, nech sa páči.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 95 poslancov, proti 2 poslanci, zdržalo sa 48 poslancov. Tento návrh sme schválili.
Paška, Pavol, predseda NR SR (2014-06-12):
Kolegyne, kolegovia, tí, ktorí ste mali tú trpezlivosť, ďakujem za spoluprácu počas priebehu 35. schôdze, ktorá naozaj nebola krátka. Tak ako rozhodlo plénum, končím rokovanie 35. schôdze. Uvidíme sa v nedeľu o 11.45 hodine na ďalšom slávnostnom zasadnutí Národnej rady Slovenskej republiky, kde pán nový zvolený prezident zloží ústavou prikázaný sľub, a potom budeme pokračovať 24. júna poobede od 13.00 hodiny 36. schôdzou. Ešte raz ďakujem za spoluprácu a dovidenia, tí, ktorí, samozrejme, budete účastní slávnostnej schôdze v nedeľu. (Rokovanie 35. schôdze NR SR sa skončilo o 15.07 hodine.)
Hlina, Alojz, poslanec NR SR (2014-11-09):
Pán predseda, existujú rodiny, ktoré svätia nedeľu, ktoré majú nedeľný obed, ktoré chodia do kostola, ja neviem teda, ako žijete vy, ale ja žijem tak, my máme nedeľný obed, na siedmu ráno ja chodím ku kapucínom. Teraz vás chcem poprosiť a dávam procedurálny návrh, aby ste prerušili rokovanie schôdze na to, aby sme mohli ísť na nedeľný obed. Ďakujem.
Jurzyca, Eugen, poslanec NR SR (2016-05-17):
Ďakujem pekne, pani predsedajúca. Vážený pán guvernér, vážení prítomní, veľmi krátko, dve pochvaly, jedna otázka. Tá otázka, začnem tou otázkou, tá sa týka regulácie nebankových subjektov celého trhu s nimi. Po zmene regulácie odišla firma Provident Financial, ktorá, pokiaľ viem, je obchodovaná v Londýne, čiže mala by to byť relatívne seriózna firma, len sa chcem opýtať, či Národná banka Slovenska nepovažuje reguláciu tohto trhu za prísnu oproti iným krajinám vzhľadom na to, že sa môže stať, že pokiaľ by bola prísna táto regulácia, tak môže vytlačiť časť ľudí do čierneho trhu. Teraz tie dve pochvaly. Jednu pán guvernér už počul na výbore, ale myslím si, verím tomu, že je dôležité, aby odznela aj v pléne, pretože táto, aj tá druhá, má širšie súvislosti. Národná banka Slovenska meria koncentráciu na bankovom trhu cez Herfindahl-Hirschmanov index; Herfindahl-
-Hirschmanov index. Je to veľký rozdiel oproti tomu, ako sa často hodnotí kvalita trhu alebo kvalita verejných politík v iných oblastiach, kde sa napríklad opýtame vodičov v zápche, či potrebujeme vedľa postaviť diaľnicu. Alebo sa opýtame firiem, ktoré vstúpili do duálneho vzdelávania, či je dobré to duálne vzdelávanie. Alebo sa opýtame lekárov z nemocníc, či je správne meniť nemocnice na akciové spoločnosti. Nie že by to nebolo legitímne, také otázky sú legitímne a treba ich brať do úvahy. Ale ak chce aj vláda prejsť na systém hodnotenia politík cez hodnoty za peniaze (value for money), tak sa musí spoliehať na objektívne ukazovatele. V tomto prípade dávam za príklad, ako Národná banka hodnotí kvalitu konkurenčného prostredia na trhu s bankami. Neposiela dotazník na banky a nepýta sa dotknutých bánk, či sú spokojní s konkurenčným prostredím, ale zmeria si to tak, ako to aj ekonomická teória odporúča. Tá druhá pochvala sa týka toho, že minulý rok Národná banka v medzirezortnom pripomienkovom konaní k Programu stability napísala, že existujú isté riziká, ktoré sa týkajú metodiky zostavovania rozpočtu. Tie riziká potom potvrdil Eurostat. Tu chcem zasa, tá širšia súvislosť je taká, že mali by sme nielen kritizovať nezávislé organizácie, keď si myslíme, že nerobia dobrú robotu, ale aj pochváliť, keď si robia dobre, aj z toho potom bude závisieť, od toho potom bude závisieť, ako si tí nezávislí ustoja svoje pozície v spoločnosti. Ďakujem pekne za pozornosť.
Zelník, Štefan, poslanec NR SR (2019-03-27):
Ďakujem pekne. Vážený pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-09-18):
Teraz poprosím pani poslankyňu Navrátilovú, aby z poverenia overovateľov informovala Národnú radu o výsledku tajnej voľby za členov regulačného úradu. Nech sa páči, pani poslankyňa. Ľ. Navrátilová, poslankyňa: Pán predseda, ďakujem za slovo. Na tajné hlasovanie o návrhu na voľbu kandidátov za člena Regulačnej rady Úradu pre reguláciu sieťových odvetví bolo vydaných a poslanci si osobne prevzali 133 hlasovacích lístkov, teda na voľbe bolo prítomných 133 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov za člena Regulačnej rady Úradu pre reguláciu sieťových odvetví všetci poslanci odovzdali hlasovacie lístky. Zo 133 odovzdaných hlasovacích lístkov bolo 11 neplatných a 122 platných. Podľa platných hlasovacích lístkov overovatelia zistili, že - za kandidáta Karola Dvoráka hlasovalo za 55 poslancov, proti 39 poslancov, zdržalo sa 28 poslancov, - za kandidáta Dušana Holoubeka hlasovalo za 67 poslancov, proti 35 poslancov, zdržalo sa 20 poslancov, - za kandidáta Miroslava Kučeru hlasovalo za 41 poslancov, proti 44 poslancov, zdržalo sa 37 poslancov, - za kandidáta Jána Micháleka hlasovalo za 13 poslancov, proti 61 poslancov, zdržalo sa 48 poslancov. Na voľbu kandidátov za člena Regulačnej rady Úradu pre reguláciu sieťových odvetví je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní na vymenovanie za člena Regulačnej rady Úradu pre reguláciu sieťových odvetví bol zvolený kandidát Dušan Holoubek. Ďakujem, pán predsedajúci, skončila som.
Mazurek, Milan, poslanec NR SR (2021-12-07):
Pán Kazda, urovnajte si to v tej hlave a upokojte sa, lebo nebudete tu občanom vysvetľovať, ako vy zavediete povinné očkovanie ako nejaké riešenie, lebo keď vás potom tí občania vyhodia von balkónom z tejto budovy, tak potom neplačte, že ste sa im verejne vyhrážali a nútili ich do toho, aby si do svojho tela niečo pichli. Pretože vy nie ste Boh, aby ste ľuďom hovorili, akú chemickú látku si do svojho tela majú aplikovať. To znamená, upokojte sa a tieto vaše pseudoriešenia si môžete rozpráva doma niekde do studne a neotravovať s tým občanov Slovenskej republiky. To si verejne vyprosím, pretože opozičná sila na Slovensku je úplne iná a podpora vlády je tak skrachovaná, že keby ste toto zaviedli, tak by ste len veľmi pekne videli, čo to s vami potom neskôr urobí. A my vám tu môžme sľúbiť, že urobíme všetko pre to, aby ste reálne potom pocítili, čo je to hnev ľudu, ktorý už dva roky klamete, podvádzate, zavádzate aj týmto vládnym návrhom, ku ktorému sa teraz napríklad SaS nehlási. Ale oceňujem, aj napriek tomu, že ste tu kvákali tieto nezmysly, oceňujem to, že ste vyzvali toho vulgárneho primitíva, aby sa ospravedlnil všetkým tým skupinám ľudí, ktoré dourážal, tých ľuďoch (tým ľuďom, pozn. red.), ktorých nazval hlupákmi, ľuďom, ktorým povedal, že sú zvery bezcitné len preto, že nechcú podporiť tento jeho absurdný nezmysel. A v podstate hlupákmi nazval predovšetkým stranu SaS. Tak je aj pochopiteľné, že reagujete, pretože ja sám si neviem predstaviť, že by som bol v koalícii s niekým, kto ma uráža, dehonestuje, ponižuje, kope do mňa a potom ešte plače, že vlastne zlý je ten, kto ho nechce podporiť po tom všetkom, po všetkých týchto jeho výlevoch. Takže ukľudnite sa v tej jednej téme a kľudne ďalej vracajte Matovičovi to, čo so zaslúži, pretože Igor Matovič dnes ešte na tejto schôdzi bude počuť, čo si o ňom slovenský národ v skutočnosti myslí.
Heger, Eduard, poslanec NR SR (2017-06-14):
Ďakujem veľmi pekne. Skúsim teda rýchlo v dvoch minútach. Po prvé, hľadáme chyby. Aby sme sa rozumeli, chyby nehľadáme. Pán minister Kažimír stále hovorí o tom, že opozícia len navyšuje výdavky a nehovorí, kde sa dá ušetriť. Toto je príklad, kde hovoríme, kde sa dá ušetriť, kde naozaj nie je potreba teraz vynakladať tie peniaze, pretože sa nepreukázal trend, na základe ktorého by bolo potrebné tieto peniaze minúť. To je to, o čom hovorím. Vy hovoríte, sám ste povedal, myslíme si a možno sa nájdu. Prepáčte, takto argumentovať pri troch miliónoch eur, že možno sa nájdu podnikatelia, ktorí by na tento systém prebehli, to je tak vágna argumentácia práve v čase, keď máme deficit rozpočtu a podobne. My sami vidíme, ja som to aj na tých číslach ukázal, že nie je teraz tá potreba. Nikto sa ani nepribližuje k trom tisícom. A vysvetlil som aj, prečo, ak to odstránite, ten trojtisícový strop, tak sa tam nebudú hrnúť ľudia. Pretože VRP má úplne iné prostredie ako ERP a nemá tú spôsobilosť na to, aby nahradila. To je ten najdôležitejší argument, ktorý tu stojí proti sebe, že choďte za užívateľmi ERP a opýtajte sa ich, že odstráňte im akýkoľvek strop, oni proste do toho VRP sa neprihlásia, lebo to nie je systém vhodný pre ich účel a prevádzky. To je ten najdôležitejší argument, ktorý proste tu stojí. A druhý najdôležitejší argument je to, že nie je tá potreba. Toto sú dve veci, na ktoré sa snažím poukázať. Beriem vás za slovo, čo sa týka tej súťaže, pretože hovoríte, že či bude vôbec súťaž, to je otázka, a po druhé, že sa nemusí toľko minúť. Druhá dôležitá vec, tie peniaze v rozpočte musia byť tým pádom blokované na tento účel, ak sa dneska schváli zákon. Takže to je druhá vec, nemôžu byť použité na nič iné a to je to, na čo ja hovorím, dneska máme iné potreby, načo blokovať 3,1 mil. eur na niečo, čo nevieme, koľko sa z toho minie, a po druhé, čo keď sa minie, neprinesie nejakú pridanú hodnotu. A to je to, na čo poukazujem. Takže, a tie, reagovať na to, či to je nejaký boj alebo nie. Myslím si, že som sa snažil konštruktívne diskutovať a ďakujeme, že aj vy tak komunikujete. Vďaka.
Jurinová, Erika, podpredsedníčka NR SR (2013-02-07):
Ďakujem pekne. Pán poslanec Senko, nech sa páči.
Figeľ, Ján, podpredseda NR SR (2015-02-06):
Nech sa páči, Pavol Hrušovský s faktickou poznámkou.